
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Отдаване под наем на обособен обект – частна общинска собственост на юридическо лице с нестопанска цел за осъществяване на общественополезна дейност - „БЪЛГАРСКА АСОЦИАЦИЯ НА ПЕНСИОНЕРИТЕ ОБЕДИНЕНИ - БУРГАС“

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №46-00-63/ 19.11.2015г. от г-жа Златка Събчева - Председател на Управителния съвет на сдружение „БЪЛГАРСКА АСОЦИАЦИЯ НА ПЕНСИОНЕРИТЕ ОБЕДИНЕНИ - БУРГАС“, ЕФН 0211000061, със седалище и  адрес на управление: гр. Бургас, бул. „Демокрация“ № 46, вх. Б, ет. 4, ап. 11, вписано в Регистъра на юридическите лица с нестопанска цел с решение на Бургаски окръжен съд от 21.03.2011г., под №26, том 2, стр. 86 по ф.д. 6/2011, с искане за предоставяне за ползване под наем на обособен нежилищен обект - общинска собственост, представляващ Помещение І с полезна площ 90,54 кв.м, разположено в северозападната част на партерния етаж на жилищен блок №89 в ж.к. „Лазур“, гр. Бургас.

Цитираният самостоятелен обект, представлява част от общински нежилищен имот, актуван с Акт №108/23.01.1997г. за частна общинска собственост, целият със застроена площ 258,57 кв.м, при граници: североизток - външен зид и проход, северозапад - външен зид и ул. „К.Величков“, юг - външен зид, ул. „В.Търново“, югоизток - стълбище и общи помещения.
По реда на чл. 14 от Закона за общинската собственост, свободни нежилищни имоти - частна общинска собственост, които не са необходими за нуждите на органите на общината или на юридически лица на издръжка на общинския бюджет, могат да се отдават под наем, без търг или конкурс на юридически лица с нестопанска цел, осъществяващи дейност в обществена полза, по ред, определен в наредбата по чл. 8, ал. 2  от закона. Установеният от закона срок за отдаване под наем на тези обекти е не по-дълъг от 10 години.

Съгласно Приложение №3 за определяне на размера на базисните наемни цени за 2016г. от Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, с последно изменение и допълнение по точка 2 от дневния ред на проведеното на 26.01.2016г. заседание (Протокол №7), е определена месечната наемна цена за отдаване под наем на Помещение І, както следва: 90,54 кв.м (полезна площ) х 1,50 лева/кв.м (наема цена за помещения за осъществяване дейността на юридически лица с нестопанска цел в обществена полза) х 1,20 (коефициент за зона) х 1,00 (коефициент за състоянието и предназначението на обекта) = 162,98 (сто шестдесет и две цяло и деветдесет и осем) лева, без ДДС.

Помещенията са нужни на сдружението с нестопанска цел за развиване на административна и организационна дейност в услуга на  пенсионерите в Община Бургас.
Ето защо, предлагам на Общинския съвет – Бургас, на основание чл. 21, ал. 1, т. 8 от ЗМСМА, чл. 14, ал. 6 от Закона за общинската собственост и чл. 20, ал. 1 и чл. 21 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното

Р   Е   Ш   Е   Н   И   Е:
Да се предостави под наем на Сдружение с нестопанска цел за осъществяване на общественополезна дейност „БЪЛГАРСКА АСОЦИАЦИЯ НА ПЕНСИОНЕРИТЕ ОБЕДИНЕНИ - БУРГАС“, ЕФН 0211000061, със седалище и  адрес на управление: гр. Бургас, бул. „Демокрация“ № 46, вх. Б, ет. 4, ап. 11, вписано в Регистъра на юридическите лица с нестопанска цел с решение на Бургаски окръжен съд от 21.03.2011г., под №26, том 2, стр. 86 по ф.д. 6/2011, представлявано от Златка Жекова Събчева – Председател на Управителния съвет на сдружението, за временно и възмездно ползване обособен обект с полезна площ 90,54 кв.м, представляващ Помещение І, при граници: север - външен зид откъм ул. „К.Величков“, изток – Помещение ІІ и Помещение ІІІ, юг – вътрешен зид, запад – външен зид откъм ул. „В.Търново“, находящо се гр. Бургас, ж.к. „Лазур“, бл. 89, вх. Б, партер, актуван с Акт №108/ 23.01.1997г. за частна общинска собственост, за срок от 5 (пет) години, при заплащане на месечен наем в размер на 162,98 (сто шестдесет и две цяло и деветдесет и осем) лева, без ДДС.
Приложение: Заявление с вх. №46-00-63/19.11.2015г. в Община Бургас; Писмо с рег. №78-00-19(1)/30.03.2016г. от Директора на ОП „Общински имоти“ – Бургас; Акт №108/23.01.1997г. за частна общинска собственост; Удостоверение №012/13.07.2011г. от Министерство на правосъдието; Удостоверение за актуално състояние от 07.03.2016г. по ф.д. №6/2011г., издадено от БОС; Решение №1/21.03.2011г., том 2, рег. №5, стр.86, парт. №26, издадено от БОС; Решение №1/26.06.2014г. на БОС; Ситуация и разпределение на обекта.
ДИМИТЪР НИКОЛОВ

